section_heading: Na otoku
paragraph_text: Henry Gale pokušava uvjeriti Lockea i sumnjičavog Jacka da se šalio kada je rekao da je poslao Sayida i društvo u zamku. Nakon što se Jack i Locke posvađaju oko toga što učiniti sljedeće, Jack odlazi iz okna i ostavlja Lockea da vrati Henryja u prostoriju u kojoj ga drže kao zarobljenika. Kada Jack dođe do plaže vidi Kate, Hurleyja i Sawyera koji igraju poker s Dharma kartama. Uvjeri ostale da zna igrati igru te izazove pretjerano samopouzdanog Sawyera na partiju kako bi povratio neke lijekove koje ovaj drži kod sebe. Jack pobjeđuje i kaže Sawyeru da će kasnije doći po lijekove.